Foto: AP SpaceX va Tesla kompaniyasi asoschisi Ilon Maskning ma’lum qilishicha, u bitkoinni o‘ylab topgan inson emas. U bu haqda tvitterdagi sahifasida yozdi. «Bu yolg‘on. Do‘stim bir necha yil muqaddam menga bir necha bitkoinni yuborgandi, biroq men ular hozir qayerda ekanini ham bilmayman», - deya javob bergan Mask bitkoinni yaratishga aloqadorligi bo‘yicha berilgan savolga. Shuningdek, milliarder o‘zga sayyoralik ekani haqidagi eski nazariyani tasdiqlagan. «Men avval ham aytganimdek, aniq marslikman», - deya yozdi Mask. Eslatib o‘tamiz, avvalroq SpaceX’dagi sobiq amaliyotchi Saxil Gupta milliarder Ilon Mask Satoshi Nakamoto taxallusi ostida bitkoinni yaratgani haqida ma’lum qilgandi.